Clopoțelul sună tare în buzunarele părinților. Mai mulți bani pe echipamente, mâncare și servicii.
Părinții au cheltuit mii de lei în timpul școlii online, potrivit Salvați Copiii. Părinții estimează că educația copilului a costat 6.800 de lei, dublu față de 2018. Serviciile de tip AfterSchool au crescut în ultimii ani.
De când cu școala online, clopoțelul sună tare în buzunarele părinților. Au cheltuit în pandemie mai mult decât în 2018 pentru cele necesare elevilor. E vorba despre un cost mediu de 6.800 de lei pe familie, arată datele unei anchete realizate de Salvați Copiii.De ce aceste costuri mai mari?Serviciile de tip Școală după școală cresc ca incidență comparativ cu perioada pre-pandemică, de la aproximativ 10% în 2018 la 20%, creștere cel mai probabil generată de necesitatea părinților care nu au putut lucra de acasă de a suplini închiderea fizică a școlilor. De asemenea, costul mediu pentru cei care accesează acest tip de servicii este de aproximativ 4.200 de lei, o valoare dublă comparativ cu anul 2018.Potrivit unui comunicat al organizației, costul mediu alocat serviciilor de tip Școală după școală s-a dublat, iar învățământul derulat online a generat categorii noi de costuri, precum achiziția de laptop/tabletă, telefon mobil sau echipamente periferice.